Gay

Ang gay usa ka pulong nga pangunang nagatumbok sa usa ka tawhanong homosekswal o ang kinaiya sa pagka-homosekswal. Ang pulong nga "gay" sa sinugdan gapasabut nga "wala'y kabalaka," "malipayon," o "mahayag ug pakita-kita." 

Samtang ang gamay nga paghubit sa homosekswalidad sa kalalakin-an misugod sa ulahing bahin sa ika-19 nga gatosay, nianang kahulogan nahimong labing gigamit sa tunga-tunga sa ika-20 nga gatosay. Sa modernong Iningles, ang termino kay ginagamit nga isip pungway, ug isip pungan, nagatumbok usab sa komunidad niini, mga buluhaton ug budaya nga nahilabot niining sekswalidad. Sa mga napuloan-1960, ang pulong nga gay nahimong pulong nga gipaboran sa mga lalaki nga homosekswal aron ipahulagway ang ilahang oryentasyong sekswal. Sa katapusan sa ika-20 nga gatosay, ang pulong gisugyot sa dagkong mga pundok sa LGBT ug mga giya sa estilo sa paghulagway sa mga tawanong maibog sa samang kiye/kinatawhan, bisan labing ginagamit kini sa pagtumbok ilabina sa mga kalalakin-an.

Niining panahona, usa ka bag-ong paggamit sa pulong nahimong "insulto" sa pipila ka mga dapit sa tibuok kalibotan ilabina sa Pilipinas. Taliwala sa mga batan-ong mamumulong, ang pulong aduna'y kahulogan gikan sa pagbiaybiay (pananglit; katumbas sa basura o buang) ngadto sa usa ka gaan-og-kasingkasing nga pagbugal-bugal (pananglit; katumbas sa huyang, dili lalaki, o piang). Ang gidak-ong kini nga mga paggamit nagpabilin gihapon og mga konotasyon sa homosekswalidad nga gidebatehan ug mapintas nga gisaway.

Tan-awa usab
 Lesbiyana
 Queer

Mga pakisayran

LGBTQ+
Homosekswalidad